CORRECCIÓN de erros.-Resolución do 12 de marzo de 2008 pola que se lle dá publicidade ao acordo do Consello de Dirección do Instituto Galego de Promoción Económica (Igape) que dá nova redacción ás bases reguladoras dos incentivos económicos e ás bases reguladoras dos procedementos de tramitación das liñas de axuda deste organismo.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/04/2008

Advertidos erros na referida resolución, publicada no DOG nº 55, do 18 de marzo de 2008, procede facer as seguintes correccións:
Dentro da base reguladora das axudas a proxectos de consultoría, asistencia técnica e software libre para a mellora da competitividade das Pemes galegas:
-Na páxina 4.715, no artigo 4.4º d), onde di: «d) Os obxectivos empresariais, en relación co proxecto proposto (0-40 puntos)», debe dicir: «d) Os obxectivos empresariais, en relación co proxecto proposto (0-30 puntos)».
-Na páxina 4.715, no artigo 4.4º, engádese a seguinte epígrafe:
«e) A utilización da lingua galega nos traballos que se van desenvolver (10 puntos)».
-Na páxina 4.716, no artigo 5.4º d), onde di: «d) A situación da empresa, en relación co proxecto solicitado (0-40 puntos)», debe dicir: «d) A situación da empresa, en relación co proxecto solicitado (0-30 puntos)».
-Na páxina 4.716, no artigo 5.4º, engádese a seguinte epígrafe:
«e) A utilización da lingua galega nos deseños que se van desenvolver (10 puntos)».
-Na páxina 4.718, no artigo 7.4º e), onde di: «e) Obxectivo do aplicativo de xestión e perspectivas de incremento da produtividade nas Pemes que o implanten (0-45 puntos)», debe dicir: «e) Obxectivo do aplicativo de xestión e perspectivas de incremento da produtividade nas Pemes que o implanten (0-35 puntos)».
-Na páxina 4.718, no artigo 7.4., engádese a seguinte epígrafe:
«f) A utilización da lingua galega no código que vai desenvolver (10 puntos)».
Dentro da base reguladora de apoios a proxectos colaborativos de carácter empresarial:
-Na páxina 4.720, no artigo 4.4º.1 c), onde di: «c) O nivel contrastado dos relatores (0-30 puntos)», debe dicir: «c) O nivel contrastado dos relatores (0-20 puntos)».
-Na páxina 4.720, no artigo 4.4.1, engádese a seguinte epígrafe:
«e) A utilización da lingua galega nos eventos subvencionados (10 puntos)».
-Na páxina 4.722, no artigo 6.3º d), onde di: «d) O carácter sectorial do proxecto, sendo neste caso prioritarios os proxectos dirixidos a algún dos sectores que figuran no anexo II das bases reguladoras dos incentivos económicos do Igape (0-0 puntos)», debe dicir: «d) O carácter sectorial do proxecto, sendo neste caso prioritarios os proxectos dirixidos a algún dos sectores que figuran no anexo II das bases reguladoras dos incentivos económicos do Igape (0-20 puntos)».
Dentro dos anexos das bases reguladoras dos incentivos económicos:
-Nas páxinas 4.725 e 4.726, substitúese o anexo I polo que se publica con esta corrección de erros.
-Na páxina 4.729, substitúese o anexo VII polo que se publica con esta corrección de erros.
Dentro das bases reguladoras dos procedementos de tramitación das liñas de axuda do Igape:
-Na páxina 4.732, no artigo 3.2º, onde di: «... A dita lista de espera terá unha caducidade de tres meses desde a resolución do procedemento», debe dicir: «... A dita lista de espera terá unha caducidade de seis meses desde a resolución do procedemento».
-Na páxina 4.733, no artigo 5.1º c), onde di: «c) Acreditar ante o Igape que se atopa ao día da súas obrigas coa Facenda pública, coa Comunidade Autónoma de Galicia e coa Seguridade Social», debe dicir: «c) Acreditar ante o Igape que se atopa ao día da súas obrigas coa Facenda pública, coa Comunidade Autónoma de Galicia e coa Seguridade Social. Neste sento, a presentación da solicitude de axuda polo interesado comportaralle a autorización ao órgano xestor para solicitar as certificacións que deban emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia, segundo o disposto no artigo 20.3 da Lei 9/2007, do 13 xuño, de subvencións de Galicia. Non obstante, se por razóns técnicas ou doutra índole estes certificados non puidesen ser obtidos polo órgano xestor poderanlles ser requiridos ao interesado».
-Na páxina 4.733, no artigo 5.1º i), onde di: «i) Conservar os documentos xustificativos da aplicación dos fondos recibidos en canto poidan ser obxecto das actuacións de comprobación e control; isto é, por non ter prescrito o prazo de 5 anos desde o cumprimento de condicións, ...», debe dicir: «i) Conservar os documentos xustificativos da aplicación dos fondos recibidos en canto poidan ser obxecto das actuacións de comprobación e control; isto é, por non ter prescrito o prazo de 4 anos desde o cumprimento de condicións, ...».
Ver referencia pdf "07300D010P053.PDF"